NaiveNeuron/SloPal huggingface dataset:
Viskupič, Marián, poslanec NR SR (2023-06-27):
Takže hlasujeme takisto zajtra o jedenástej. Ďakujem.
Ďuriš Nicholsonová, Lucia, podpredsedníčka NR SR (2018-05-25):
Áno, ďakujem pekne. Otváram rozpravu. Písomne sa prihlásil za klub Ľudová strana Naše Slovensko pán Milan Mazurek, pani poslankyňa Natália Grausová, ale o slovo požiadal navrhovateľ. Pán poslanec Uhrík, nech sa páči.
Pellegrini, Peter, podpredseda NR SR (2020-04-29):
S reakciou na vaše vystúpenie piati páni poslanci. Ako prvý, pán poslanec Hus, nech sa páči.
Hrnčiar, Andrej, podpredseda NR SR (2018-09-11):
Pán poslanec Poliačik.
Kotleba, Marian, poslanec NR SR (2021-03-16):
Vážený pán predseda Národnej rady, vážené kolegyne, vážení kolegovia, využijem tento priestor na to, aby som privítal pána teraz už poslanca Krajčího tu v Národnej rade, kde verím, že bude spoločnosť traumatizovať menej ako v čase, keď bol minister. Pán poslanec Krajčí, ja verím, že tak ako skoro celé Slovensko, tak aj vy teraz chápete, že ste nikdy tým ministrom byť nemali a že tie opatrenia, ktorými ste traumatizovali spoločnosť, sú jednoducho nezmyselné a vaša demisia je toho výsledkom. Verím, že budete príkladom aj pre vašich nástupcov, aj pre dočasne povereného ministra Hegera, aby vláda konečne prestala šikanovať vlastných obyvateľov nezmyselným testovaním. Verím, že budete príkladom, pán Krajčí, že aj keď máte ústavnú väčšinu, to neznamená, že môžete ako vláda šliapať po ústavných právach obyvateľov Slovenskej republiky. Pán Krajčí, ja verím tomu, že po tej horkej skúsenosti, ktorú s vami Slovensko v ministerskom kresle zažilo, aj vy do seba vstúpite a nebudete podporovať tieto nezmyselnosti, na základe ktorých sú ľudia donucovaní štátom, vládou vzdať sa svojej práce, narušiť rodinné kontakty, obmedziť svoj spôsob života, ktorý neničí koronavírus, ale vaše vládne opatrenia. Pán poslanec Krajčí, ja som úprimne presvedčený, že je naozaj najvyšší čas, aby na vašom príklade táto vláda spravila obrovskú sebareflexiu v tom, že šikanovať ľudí a chrániť ľudí je úplne diametrálny rozdiel, že je to veľký rozdiel a že občania Slovenskej republiky si v tejto tak ťažkej situácii naozaj zaslúžia, aby tá vláda vládla a nielen strašila, šikanovala a vymýšľala nové opatrenia, ktoré, ako sa ukazujú, sú nielenže neúčinné, ale ešte aj nezmyselné. Pán poslanec Krajčí, ja verím tomu, že na príklad, ktorý ste dali vy svojím osobným zlyhaním vo funkcii ministra, žiadny z nominantov tejto vlády počas celého volebného obdobia nezabudne a vždy, vždy bude mať pred očami to, že keď niekto namiesto služby národu svoje pôsobenie vo vláde zmení na službu psychopatovi a na službu mocenským cieľom, tak to dopadne presne tak, ako to dopadlo s vami. Ďakujem.
Sulík, Richard, predseda NR SR (2010-10-20):
Ďakujem. Na faktické poznámky reaguje pán poslanec Čaplovič.
Blanár, Juraj, podpredseda NR SR (2022-10-05):
Pán poslanec Taraba, môžete reagovať na faktické poznámky.
Takáč, Richard, poslanec NR SR (2020-07-24):
Ja nič také nerozprávam, pán predsedajúci. (Reakcie z pléna a ruch v sále.) A pritom ste boli v centre diania, kde sa v tom čase rozhodovalo o niekoľkomiliardovom balíku pomoci. Keďže jediný politik v Bruseli, s ktorým ste sa mohli ako-tak rozprávať, je český premiér Andrej Babiš, pri všetkých bodoch rokovaniach ste len slušne čušali, boli ticho a prikyvovali. A popritom Slovensku utekali miliardy pomedzi prsty. V tomto nás prekonali aj susedné štáty, Maďarsko i Česko, ktoré dostali viac financií oproti pôvodnému plánu. Prišli ste a strieľali ste šampanské, aký geniálny plán ste z Bruselu doniesli. To, že ste pre Slovensko vyboxovali sumu štyri celá..., 43,8 mld., aj pri tom sme opätov..., aj pri tom ste opätovne klamali a zavádzali. Možno to bol dobrý politický marketing na vašich voličov, ale výsledok je taký, že miesto vami veľkou hubou prezentovaných 43,8 mld. eur Slovensko môže čerpať približne len 13,5 mld. eur. Len vám, pán Matovič, a všetkým poslancom pripomeniem, že v rokoch 2014 – ’20 nám bez fondu obnovy zvýšilo 14,14..., 14,4 mld. eur. Mňa ako poslanca z Prievidze najviac trápi a verím, že všetkých poslancov parlamentu, ktorí sú z hornej Nitry, že ste, pán Matovič, vôbec neprotestovali pri výraznom krátení financií vo fonde na tronf..., transformáciu energeticky náročných odvetví v niektorých krajinách. Nás sa to bytostne dotýka a počítalo sa s tým, že Európska únia nám s transformáciou uhoľného regiónu na Hornej Nitre výrazne pomôže. Pôvodne sa očakávalo, že Slovensko dostane 906..., 960 mil. eur a miesto toho máme dostať len 300 mil. Čo je o 600..., nie, 690 mil., miliónov eur menej. Vy ste bez problémov za to zahlasovali, dvihli ruku. Som zvedavý, či sa dokážete ľuďom na hornej Nitre pozrieť do očí, a takto môžete postupne prejsť aj iné regióny, ktoré majú byť transformované a mali čerpať financie z tohto balíka. Občanom Slovenska ste dali facku. Skúsili ste nastaviť zrkadlo a odpoveda..., od..., skúste si nastaviť zrkadlo a odpovedať si, či vaša cesta do Bruselu bola taká úspešná, ako tvrdíte, a či ste ich neoklamali tak ako pri diplomovej práci. Pomôžem si ďalším výrokom pán Matovič: „Je to pre nás veľký deň a zároveň tak štandardne sa nám podarí Slovensko prekvapiť s tým, aký výkvet sme vyskladali na kandidátku.“ Pamätám si, keď ste to povedali, keď ste predstavovali vašu kandidátku. Teraz tu sedíte niekde vzadu, a sám ste výkvet výkvetov, ale v úvodzovkách. Z toho je len jedno východisko, váš odchod z pozície premiéra Slovenskej republiky. A ešte jeden odkaz pre vás. Pri odchode z Bruselu ste na status na Facebooku dali odkaz s dôvetkom, že: „Letíme, konečne.“ Veru, konečne by ste mali odletieť, ale z postu premiéra našej krajiny, ľuďom ste chceli pravidelne skladať účty vášho vládnutia, tak teraz zložte ten svoj. Či už odrazu smie platiť, že vyhraj voľby a môžeš všetko? Ďakujem veľmi pekne.
Šimečka, Michal, podpredseda NR SR (2023-12-08):
Ďakujem pekne. Pán poslanec Mikulec.
Kašper, Igor, poslanec NR SR (2020-07-23):
Ja by som chcel veľmi rýchlo poďakovať kolegovi Krajčírovi, ktorý to veľmi dobre zhrnul, a čím je tá hodina hrannejšia, tým jeho vystúpenia sú lepšie a lepšie, tak mu držím palce, nech v tom pokračuje.
Zmajkovičová, Renáta, podpredsedníčka NR SR (2012-07-24):
Pán poslanec Bublavý, nech sa páči.
Stohlová, Tamara, poslankyňa NR SR (2024-06-14):
Ďakujem pekne, pán predsedajúci, pôjdem teda rovno k veci. Návrh zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov, ďalej len „návrh zákona“, predkladá na rokovanie Národnej rady Slovenskej republiky poslankyňa Národnej rady Slovenskej republiky Tamara Stohlová. V úvode poviem len stručne, čo je cieľom môjho návrhu zákona. Navrhovaná právna úprava reaguje aj na skutočne dlhodobý a nedoriešený problém aplikačnej praxe, a tým je neoprávnené obohacovanie sa vlastníkov nehnuteľností, na ktorých sa nachádza environmentálna záťaž, pričom títo vlastníci nie sú pôvodcami a záťaž odstraňuje štát z verejných prostriedkov. Cieľom predkladaného návrhu zákona je vytvoriť efektívny mechanizmus, ktorým by bolo možné zabezpečiť návratnosť finančných prostriedkov za zvýšenie trhovej ceny sanovanej nehnuteľnosti. Návrh podrobnejšie odôvodním v rozprave, do ktorej sa hlásim ako prvá. Ďakujem pekne.
Figeľ, Ján, podpredseda NR SR (2012-11-30):
Ďakujem pekne. Ďalším vystupujúcim v rozprave podľa poradia je pán Jozef Kollár. Týmto mu dávam slovo, nech sa páči.
Grendel, Gábor, podpredseda NR SR (2022-12-06):
Vyhlasujem päťminútovú prestávku, po ktorej pristúpime k hlasovaniu. (Prestávka.)
Glváč, Martin, podpredseda NR SR (2016-09-21):
Nakoľko po preštudovaní som zistil, že k tomuto nie je potrebný všeobecný súhlas, aj keby sme ho určite získali, vyhovujeme tejto žiadosti a vyhlasujem všeobecnú rozpravu za skončenú. Takže o tomto bode budeme hlasovať o sedemnástej. K rozprave chce zaujať stanovisko navrhovateľka? Ak áno, nech sa páči, pani poslankyňa Krištúfková. Áno.
J. Medveď, minister životného prostredia SR: (2010-02-03):
Návrh zákona presnejšie určuje zodpovednostné vzťahy medzi subjektmi a odstraňuje niektoré rozpory pri určovaní povinností subjektov, ktoré sú zúčastnené v procese zálohovania opakovane použiteľných obalov. Realizácia navrhovaných opatrení v návrhu zákona bude mať finančný vplyv. Ministerstvo životného prostredia v roku 2010 nebude uplatňovať zvýšené výdavky na štátny rozpočet, návrh zákona bude mať priaznivý vplyv na zamestnanosť a pozitívny environmentálny vplyv. Návrh zákona je v súlade s Ústavou Slovenskej republiky a inými zákonmi, ako aj s medzinárodnými zmluvami a inými dokumentmi, ktorými je Slovenská republika viazaná. Návrh zákona schválila vláda na svojom rokovaní dňa 16. decembra. Vážený pán predseda, vážené panie poslankyne, vážení páni poslanci, verím, že predložený návrh zákona schválite.
Figeľ, Ján, podpredseda NR SR (2014-11-27):
Ale tým sa legislatívne nič nezmení, ak ho do tej miery, ako sa dá, prednesiete dnes a tú ďalšiu časť ráno. Takže nech sa páči. Čas treba využiť.
Raši, Richard, poslanec NR SR (2020-05-14):
Ďakujem pekne. Takisto ako vy, pán premiér, som nebol ani v jednom z týchto zariadení, tiež som o ich existencii dlho nevedel. Ale tuto ani, ani naozaj netuším, kde sa nachádzajú. Ale túto otázku som dostal na sociálnych sieťach, pretože neviem, od koho prišla, ale bola presné tá, že tieto zariadenia, ktoré patria teda vám alebo úradu vlády sú v stálej pohotovosti, teda je tam aj personál, ktorý tam je, a tá otázka vznikla práve preto, že sa použilo zariadenie, ktoré bolo využívané Národnou radou, Častá-Papiernička, a tieto zariadenia v pohotovostnom režime sú nonstop. Teda preto bola otázka, že prečo sa nevyužijú, možno aj keď len pre limitovaný počet ľudí, aj tieto zariadenia. Čo sa týka obslužného personálu, ako ste vraveli, ten personál 12 ľudí je štandardný pre jedno zo 60 zariadení, ktoré štát prevádzkuje, kde je približne tých 60 osôb v priemere, ale myslím si, že keby to, keby bola potreba aj keby sa využilo pre jedenástich ľudí, určite štyroch ľudí na registráciu nebude treba, lebo možnože pri tej malej kapacite ľudí by sa dalo využiť s výrazne menším počtom personálu. Takže to je len koment, to nie je otázka, a aby som vám vysvetlil, že ako to vlastne celé vzniklo. Ďakujem pekne.
Hort, Milan, podpredseda NR SR (2010-09-08):
Ďakujem pekne, pán generálny prokurátor. A teraz poprosím člena ústavnoprávneho výboru poslanca Mojmíra Mamojku, aby informoval Národnú radu o výsledku prerokovania správy vo výbore. Nech sa páči.
Senko, Ján, poslanec NR SR (2013-09-03):
Rozhodli sme o pripomienke pána prezidenta, pán predseda, sme v treťom čítaní.
I. Mikloš, podpredseda vlády a minister financií SR: (2003-06-19):
Jedným zo spomínaných právnych predpisov je zákon č. 264/1999 Z. z. o technických požiadavkách na výrobky a o posudzovaní zhody, na realizáciu ktorého bolo dosiaľ vydaných takmer 38 všeobecne záväzných právnych predpisov. K tomu treba taktiež pripočítať zákony, ktoré priamo upravujú technické požiadavky na výrobky uvádzané na trh, napr. zákon č. 195/2000 Z. z. o telekomunikáciách. Ďalším je zákon č. 90/1998 Z. z. o stavebných výrobkoch v znení neskorších predpisov. Podľa § 9 ods. 2 zákona č. 264/1999 Z. z., citujem: „Určené výrobky sa nesmú uviesť na trh, ak nie je preukázaná zhoda ich vlastností s technickými predpismi“. Koniec citátu. Pri predaji výrobkov podľa § 436 colného zákona Colná správa vystupuje ako distributér a musí splniť podmienky uvedené v § 10 zákona č. 264/1999 Z. z., to znamená, musí vydať vyhlásenie o zhode výrobku, ktorý musí spĺňať technické požiadavky podľa platných technických noriem. Vzhľadom na skutočnosť, že Colná správa nemá možnosti na preverenie technických vlastností výrobku uvádzaného na trh a v prípade uvedenia takéhoto výrobku na trh a bez preverenia technických vlastností, by sa, samozrejme, dopustila porušenia zákona č. 264/1999 Z. z., musela by posúdenie technických vlastností zadať príslušnej autorizovanej osobe, teda skúšobni. Proces autorizovanej osoby na vydanie posudku alebo certifikátu na určený výrobok je časovo, ale najmä finančne náročný, čo je pre Colnú správu nevýhodné vzhľadom na malé množstvá jednotlivých typov výrobkov. Na pracovnej porade na Colnom riaditeľstve Slovenskej republiky so zástupcami Úradu pre normalizáciu SR, Ministerstva hospodárstva a Ministerstva výstavby a regionálneho rozvoja SR, konanej dňa 14. 5. 2002, zástupcovia týchto inštitúcií zhodne konštatovali, že Colná správa ako orgán štátnej správy by nemala bez certifikácie vstupovať na trh s výrobkami, na ktoré zákon č. 264/1999 Z. z. vyžaduje vyhlásenie o zhode. Do konca roka 2001 Colná správa na základe 76 uzatvorených zmlúv bezodplatne previedla tovar v celkovej hodnote 25,4 mil. korún na detské domovy, domovy dôchodcov a ústavy sociálnej starostlivosti na celom území Slovenska. Od roku 2002 sa z vyššie uvedených dôvodov neuskutočnila žiadna takáto realizácia tovaru bezodplatným spôsobom. Ďakujem pekne za pozornosť, skončil som.
Jurinová, Erika, podpredsedníčka NR SR (2015-06-18):
Pán poslanec Fecko.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 128, za 125, 3 nehlasovali. Uvedený návrh sme schválili.
Pellegrini, Peter, predseda NR SR (2015-11-25):
Prezentujme sa a hlasujme o pozmeňujúcom návrhu, ktorý predložil pán poslanec Blanár spolu s pánom poslancom Andreánskym. (Hlasovanie.) Prítomných 137 poslancov, za hlasovalo 78, zdržalo sa 58 poslancov, nehlasoval 1. Tento pozmeňujúci návrh sme schválili.
Laššáková, Jana, podpredsedníčka NR SR (2014-02-13):
Na vystúpenie pána poslanca s faktickými poznámkami páni poslanci Šebej a Kaník. Končím možnosť prihlásiť sa s faktickými poznámkami. Nech sa páči, pán poslanec Šebej.
Petrák, Ľubomír, poslanec NR SR (2018-02-01):
Jasné, dobré, vynikajúco. Vidím, vidím, vidím, že nie som v novom rokovacom poriadku úplne zorientovaný. Takže budem sa snažiť napraviť a dočítam si rokovací poriadok. (Reakcia z pléna, prerušenie vystúpenia predsedajúcim.)
Mihál, Jozef, poslanec NR SR (2016-09-14):
Ďakujem pekne. Vážený pán predsedajúci, vážené panie poslankyne, vážení páni poslanci, ctení prítomní, v súlade s § 73 zákona o rokovacom poriadku som bol určený výborom Národnej rady pre sociálne veci za spravodajcu k návrhu zákona, ktorý je uvedený pod tlačou 210. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 214 z 22. augusta 2016 navrhujem, aby zákon, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, ďakujem, skončil som, prosím, otvorte všeobecnú rozpravu, do ktorej sa hlásim ako druhý.
P. Hrušovský, predseda NR SR: (2003-04-09):
Návrh ste dostali ako tlač 177. Návrh na jeho pridelenie na prerokovanie výborom máte ako tlač 170. Teraz prosím, aby z poverenia vlády Slovenskej republiky predmetný návrh zákona uviedol a odôvodnil minister práce, sociálnych a vecí a rodiny pán Ľudovít Kaník. Pán minister, nech sa páči, máte slovo. Pán minister, nech sa páči. Prosím, páni poslanci, pán poslanec Vavrík, Abrhan.
R. Bauer, poslanec: (2006-10-17):
Takisto nie je spravodlivé riešenie to, čo navrhujete. Som chcel uviesť príklad jednej špeciálnej materskej školy pre autistov, pani kolegyňa Radičová to spomínala. Ak by obec prešla na financovanie, zabezpečí len 85 % financovania, tak by to z údajov tohto roku bol výpadok 42 000 korún na jedno dieťa. Pri 10 deťoch v takejto materskej škôlke tento výpadok bude tvoriť takmer pol milióna korún. To nie je možné, aby rodičia proste doplnili túto sumu. Čiže v podstate má to likvidačný charakter pre takéto špeciálne školské zariadenia. Preto tiež sa prikláňam k tomu, aby ste si sadli s Asociáciou rodičov, priateľov týchto súkromných základných umeleckých škôl a špeciálnych zariadení a hľadali iné riešenie.
P. Hrušovský, predseda NR SR: (2005-10-28):
(Hlasovanie.) 126 prítomných, 116 za, 9 sa zdržalo, 1 nehlasoval. Návrh sme schválili. Prosím ďalší návrh.
Galek, Karol, poslanec NR SR (2017-09-14):
Ďakujem pekne. Tak ako Anka povedala, naozaj toto nie je, že regulácia v pravom slova zmysle, naozaj sa bavíme dneska o spoločnosti, ktorá má na tom trhu monopolné postavenie a ktorá má ešte k tomu tú výhodu, že tu existuje nejaké nariadenie pre nejakú inú spoločnosť povinne nakupovať tovar, ktorý nikto iný nevie dodať. A z tohto pohľadu si myslím, že naozaj tá regulácia je absolútne na mieste. Toto by mal byť taký ten hlavný „mesidž“ a také to hlavné pochopenie tejto problematiky, ktorá musí podľa mňa v hlave zasvieť každému. Ďakujem.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 140 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby (tlač 487). Spravodajkyňou je členka ústavnoprávneho výboru, ako vidíme, pani poslankyňa Jana Laššáková. Prosím, aby uviedla obe hlasovania.
Zemanová, Anna, poslankyňa NR SR (2017-04-06):
Pán minister, poznáte slávny Plzákov výrok? Ak nie, tak vám ho pripomeniem. A znie: „Zatĺkať, zatĺkať, zatĺkať!“ Toto sedí veľmi presne na vašu dnešnú obhajobu. Počúvame tu pohŕdanie klientmi, nielen vami, ale aj vašimi kolegami vykrikujúcimi z pléna. Mladí ľudia, ktorí sú v tomto zariadení, sú chránenými a zverenými osobami. Sú to mladí ľudia, ktorí sa dostali do ťažkostí a potrebujú pomoc a sú tu ponižovaní a pohŕdavo označovaní za narkomanov od vášho kolegu Blahu. Smutné.
Ondruš, Branislav, poslanec NR SR (2011-03-23):
Ďakujem pekne, pán podpredseda. No, ja sa vám chcem pán kolega Podmanický verejne poďakovať. Urobím to aj osobne, ale chcem, aby to aj všetci počuli, za ten príklad, ktorý ste povedali a tá reakcia pána podpredsedu, nebudem hovoriť konkrétne o čo ide, skutočne svedčí o tom, že presne ste trafili klinec po hlavičke, lebo toto bol excelentný príklad toho ako sa má využívať a prečo má existovať právo na odpoveď. A mohol to byť pokojne aj iný príklad, napríklad keby napísali, že podpredseda parlamentu Bugár nedovolil dohovoriť Ondrušovi a už nenapíšu, že mi uplynuli dve minúty faktickej poznámky. Aj to by sa ho mohlo dotknúť a mohlo by ho vykresľovať ako nejakého nedemokratického politika, ale skutočnosť by bola úplne iná. Jednoducho mne uplynuli dve minúty a o tom by sa už tí čitatelia nedozvedeli. A to je presne príklad, ktorý sa teda týka jeho práce ako politika a mal by aj v takom prípade mať možnosť využiť právo na odpoveď. A rovnako ako ostatných kolegov, aj mňa teda zaujalo ako ste postavili, teda do protikladu, alebo ako ste spomenuli ten, to dosiahnutie zisku a hľadanie pravdy a samozrejme, že nevyhnutne to nemusí ísť proti, ale niekedy to môže ísť proti a práve preto my sme povinní dať do zákona takú reguláciu, aby sme v takých situáciách umožnili, aby to hľadanie pravdy malo navrch pred dosahovaním zisku. A ja musím povedať, pán kolega, že som rád, že ste to spomenuli preto, lebo tu sa to neustále, opäť sa tu vytvára dojem, že vlastne to právo na odpoveď nejakým spôsobom obmedzuje dokonca aj dosahovanie zisku alebo podnikanie. Nie. Neobmedzuje, jednoducho to len vytvára nové právo. Neobmedzuje práva jedného, naopak dáva práva niekomu ďalšiemu.
Medvecký, Andrej, poslanec NR SR (2021-05-03):
Ďakujem za slovo. Jozef, kultivovaný príspevok, len vieš, čo je na tom najhoršie, že im je jedno, čo tu rozprávaš. Stačí, že im príde každý mesiac na účet odmena, a oni odhlasujú všetko. Poznám niektorých poslancov koalície aj osobne a ver mi, že oni majú na veci úplne iný názor. Len, vieš, keď musia hlasovať tak, ako hlasujú, tak to tak aj dopadne. Túto vládu podržia vždy, i keď môžeme rozprávať, čo chceme. To aj svedčí o tom, koľko poslancov si prišli vypočuť naše rozpravy. Ďakujem.
Jarjabek, Dušan, poslanec NR SR (2013-03-15):
Ďakujem pekne, pán predseda. Pán poslanec Kuffa, ja mám len jednu jedinú otázku na vás. Úprimne a jednou vetou keby ste mi odpovedali. Čo ste chceli povedať vaším diskusným príspevkom? Ďakujem za pozornosť.
P. Paška, predseda NR SR: (2008-11-26):
(Hlasovanie.) 136 prítomných, 81 za, 55 sa zdržalo. Konštatujem, že sme schválili vládny návrh novely zákona č. 566/2001 o cenných papieroch . Pán poslanec Hradecký bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke (tlač 799).
Frešo, Pavol, poslanec NR SR (2014-11-10):
Ďakujem veľmi pekne, pani predsedajúca. Už pri minulom vystúpení pána ministra mi napadlo, a teraz pán kolega Matovič to prakticky dokázal, že ono to nie je celkom už tak, ako to voľakedy bývalo, že páni zo strany SMER prečítajú to, čo im napíšu, a potom všetci proste budú ticho v opozícii. No a jednoducho o reálnych číslach, keď sa dajú na stôl, no tak sa dá debatovať. To sa nedá celkom dobre zvaliť na to, čo tu skúšajú niektorí možnože amatérski humanitne vzdelaní ľudia, ale proste poriadni ľudia, vzdelaní. A to si dovolíme oprieť o pána ministra financií, ktorý hovorí, že vydáva to vystúpenie, vystupuje človek, ktorý absolvoval štúdium na matematicko-fyzikálnej fakulte. A verte mi, odtiaľ boli ľudia, ktorí mňa učili na elektrofakulte. A znamená to, že to ich vzdelanie veľmi dobre sme si vážili, takže číslam rozumejú. A sa netvária, že sa to dá len tak ľahko zhodiť zo stola, a nie preto, že sme študovali niečo, kde matematika bola, ale jednoducho preto, že by nás do tej školy nezobrali, keby sme nevedeli pár čísiel spočítať, to vás ubezpečujem. Takže, pán minister, ja vás vyzvem, máte tam aj kolegu rovno ministra financií, pán minister Vážny, úplne pokojne zoberte tie isté čísla, čo uviedol pán kolega Matovič, ukážte, kde tam je chyba, a poďme to spočítať. Je to skutočne len ako obyčajná hypotéka. A pár z nás tú hypotéku hádam dokáže vyrátať. Máte ideálnu šancu mu tie argumenty vyvrátiť. Ale porosím vás, buďme takí, že poďme číslo po čísle, ja si pripravím kalkulačku. A ubezpečujem vás, že to bude jedna korektná normovaná debata, kde vyrátate teda skutočne, v čom sa kolegovia mýlia. A majte úprimnosť rovno pred celým národom. A tak sa potom naozaj dopracujeme ku pravde, aj k tej pravde, kde je vývar 1 mil. z cétečka v Piešťanoch, ale aj k tej pravde, že kto sa v tomto prípade mýli. Je to jednoduché, normálne rozum do hrsti. A nenechajte sa vyrušovať krikľúňmi, ktorí teda naozaj tvrdia, že čísla sú všelijaké iné. Poďme na to číslo po čísle. Igor, vy takisto majte pevné nervy. To sa dá normálne uhrať.
Kollár, Boris, predseda NR SR (2021-11-24):
Keby ste vedeli, čo sa ma pýtal, tak by ste pochopili, že som mohol byť rozrušený. (Povedané so smiechom a smiech v sále.) Je tu také tlačítko, viete... a môžete si ho prísť pozrieť. (Povedané so smiechom a smiech v sále.) Prepáčte, dobre.
Laššáková, Jana, podpredsedníčka NR SR (2012-09-19):
Posledný ústne prihlásený do rozpravy je pán poslanec Hlina. Nech sa páči, máte slovo.
Podmanický, Ján, poslanec NR SR (2020-03-24):
Ďakujem pekne za slovo. Pán poslanec, ja vám chcem poďakovať za to vysvetlenie v súvislosti s tou lehotou do toho 31. decembra. A keď vy ste tu dnes, keď vy ste tu dnes nadhodili takú idylickú atmosféru, že ste dvakrát súhlasili s poslancami SMER-u, chcem aj ja prispieť do tohto harmonického spolužitia a povedať vám, že úplne súhlasím s tým, čo ste hovorili o tom, že zásahy do základných práv a slobôd by mali byť vážené na lekárnických váhach, úplne v tomto sa zhodneme. Len takisto ako vy ste odporúčali, aby sme si my v klube SMER-u dohodli nejaké spoločné stanovisko, tak aj ja vám chcem odporučiť, aby ste si so svojím spolusediacim pánom poslancom Osuským, teda predpokladám, že ešte spolu sedíte; sedíte; aby ste sa teda dohodli, že či teda ideme na lekárnických váhach vážiť každý zásah do základných práv a slobôd, alebo ideme exhibicionisticky všetko sprístupniť všetkým v duchu čistému všetko čisté. Takže tiež vás poprosím o ujednotenie si názoru v klube SaS-ky. Ďakujem.
Baránik, Alojz, poslanec NR SR (2017-03-28):
Ďakujem. Ďakujem aj ja pani podpredsedníčke za toto vystúpenie. Rád by som reagoval na jednu myšlienku z neho a to je tá, kde sa pýtala, že čo vlastne spôsobilo to, že Robert Fico teraz odrazu je – údajne – za zrušenie Mečiarových amnestií. No okrem toho, čo pani podpredsedníčka už uviedla, že je to zväčšujúci sa tlak verejnosti naňho, je tu aj príležitosť a tá príležitosť spočíva v tom, že keby tak urobil Robert Fico predtým, nebol by uveriteľný. Ale teraz, teraz má na to ľudí svojich vo svojej vláde, ktorí mu zabezpečujú uveriteľnosť, ktorí vymýšľajú návrhy, ktoré sú, by som povedal, prinajlepšom taká jemná finta, akoby sa nás pýtali, že či náhodou nie sme padnutí na hlavu, a pritom to prednášajú ľudia, ktorí majú nejaké zvyšky uveriteľnosti v tomto odbore. Čiže toto sa stalo teraz, a preto musíme bez ohľadu na to, aké sú tu názory pre a proti, musíme tento návrh jednoducho odmietnuť, pretože nie je takisto ako táto vláda, nie je reálny, je len zástierkou.
Glváč, Martin, podpredseda NR SR (2019-09-13):
Ďalší v rozprave je pán poslanec... Nech sa páči, pán navrhovateľ.
Dvořák, Oskar, poslanec NR SR (2023-12-13):
Ďakujem veľmi pekne za slovo, pán predsedajúci. Chcel by som reagovať na môjho predrečníka pána Mikulca. On spomenul, že on robil taký výpočet toho, do čoho zainvestovala predošlá vláda a on spomínal teda aj, že zainvestovali do platov lekárov. Ja nechám bod tej minulej vláde v tom, že aspoň teda dáva do tých štrukturálnych tém, ktoré môžu zvyšovať HDP, teraz čo je zdravotníctvo do platov lekárov, aj keď to nebolo príliš efektívne, ale stále mu nechám bod preto, lebo je to lepšie ako táto vláda, čo robí v tomto, ja to nazývam, že lex prežieranie budúcnosti. Oni idú presne, plošné dotovanie energií, aby sme tu vyhrievali bazény, aby sme tu nabíjali Tesly, aby sme tu mohli ťažiť kryptomeny zadarmo alebo dotovanie, dávame tu plošne hypotéky a oni úplne kašlú na tie, na tie priority rozpočtové, na ktoré by sme v skutočnosti niečo mali dávať. To je práve to zdravotníctvo a do zdravotníctva nielen na platy, platy sú dostatočne stabilizované, dokonca mladí ľudia, ktorí hovoria, že čo im najviac vadí, prečo odchádzajú do zahraničia mladí lekári, lekárky, zdravotníci, zdravotníčky, tak to nie sú platy, ani pred tým zvýšením to neboli platy, je to kvalita života, ktorá tu je na Slovensku. To, že nemôžu kvalitne tu bývať, nemôžu si zohnať bývanie, nemôžu si svoje deti dostať do škôlok, neexistuje tu právny štát. Napríklad keď sa pozrieme na samotné nemocnice, ako, ako robia náborové kampane v Česku, tak oni presne toto chápu a ponúkajú napríklad mladým ľuďom to, aby už mohli hneď dostať nejaké nájomné bývanie v rámci toho, keď sa tam presťahujú. Tuto to vôbec nerobíme. A zároveň tie platy lekárov sú ešte, ešte to má najhoršie, že tie, že tie peniaze v tom zdravotníctve treba investovať do tých sektorov alebo do tých segmentov, ktoré oveľa viac pomôžu zdraviu občanov, aby sme zvyšovali HDP. To je napríklad tá prevencia. Alebo všeobecná ambulantná starostlivosť. To sú peniaze, ktoré keď zainvestujeme do zdravia občanov, tak tie budú vedieť produkovať vyššie HDP a potom na konci dňa prinesú aj väčšiu produktivitu... (Prerušenie vystúpenia časomerom.)
Jahnátek, Ľubomír, minister pôdohospodárstva a rozvoja vidieka SR (2013-03-21):
Pán poslanec, veľmi pekne ďakujem za otázku. Rada ministrov Európskej únie, ktorá sa uskutočnila v dňoch 18. až 19. marca 2013 v Bruseli, mala za cieľ dosiahnutie všeobecného prístupu k legislatívnemu balíku reformy spoločnej poľnohospodárskej politiky na obdobie rokov 2014 až ’20. Jednou z tém, ktorá bola predmetom diskusie, bola aj otázka možnosti zachovania zjednodušeného modelu poskytovania základnej platby na príjem farmára bez využitia systému platobných nárokov. Otázka režimu jednotnej platby na plochu pod skratkou SAPS, tak ako ho poznáme z programovacieho obdobia 2014 až 2020, však nebola nastolená. Text návrhu nariadenia o priamych platbách, tak ako ho predkladá všeobecný prístup Rady Európskej únie, predpokladá možnosť uplatňovania členským štátom, ktoré uplatňovali v dobiehajúcom programovacom období systém SAPS, prechodnú zjednodušenú schému s množstvom nových prvkov, ako je zameranie na aktívneho farmára, rozsah krízového plnenia, ekologická zložka, nový sankčný mechanizmus v prípade závažných porušení legislatívy pre oblasť poskytovania priamych platieb a pod., ktoré si v režime SAPS, ktoré neboli v režime SAPS uplatňované. Predložený nový režim, či už vo svojej zjednodušenej forme, alebo vo forme platobných nárokov, je oveľa ambicióznejší, čo sa týka zamerania na farmára produkujúcich statky. Možno konštatovať, že Rada Európskej únie bude počas politickej dohody s Európskym parlamentom hľadať spoločné možnosti, ktoré vyústia do predstáv textu akceptovateľného pre všetky inštitúcie zapojené do legislatívneho procesu. Z uvedeného vyplýva, že dnes ešte nie je možné jednoznačne konštatovať, aké režimy priamych platieb a v akej forme budú v nadchádzajúcom programovacom období uplatňované jednak na úrovni Európskej únie a taktiež na úrovni Slovenskej republiky. Ministerstvo však preferuje a bude preferovať také podporné mechanizmy nielen v oblasti poskytovania priamych platieb, ktoré efektívnym spôsobom podporia rozvoj špecializovanej rastlinnej výroby, ako je ovocie, zelenina, vinič a chov zvierat kategórie hovädzieho dobytka, ošípaných a hydiny. Skončil som, pán predsedajúci.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Doplňujúcu otázku, pán poslanec, nech sa páči.
Hraško, Igor, poslanec NR SR (2014-11-08):
Ďakujem za slovo. Kolega Galko, doplnili ste ďalšie kauzy vládneho zlepenca SMER-u. A ja doplním ešte možno ďalšie, ktoré sa čerstvo vynárajú. Napísal blog Rastislav Zanovit Ako sa nakupuje v zdravotníctve a popisuje situáciu Žilinského samosprávneho kraja, ktorý nakupuje tri EKG prístroje pre nemocnicu do Dolného Kubína. „Používam prístroj z roku 2003, ktorý v tom čase stál nehoráznych 86-tisíc korún slovenských, ktorý, pokiaľ sa mu nič nestane, stále robí to, čo potrebujem. Okrem toho mám v rezerve ešte druhý, ktorý som si kúpil v roku 2010 za 300 eur priamo od výrobcu. Ja ako neštátny lekár, ktorého takisto platia zdravotné poisťovne, sa snažím využívať prostriedky z verejného zdravotného poistenia čo najefektívnejšie. Okrem lekára robím aj nákupcu spotrebného materiálu a manažéra prevádzky. Ak si chcem kúpiť na Slovensku EKG prístroj, tak sú firmy, ktoré ho ponúkajú za 800 eur a pri troch kusoch dajú možno štvrtý zadarmo, lebo na tých troch už zarobili minimálne 1 500. Ale dá sa to urobiť aj tak, že tie isté EKG prístroje kúpim za 15-tisíc eur a ten rozdiel, čiže 12 600 eur, no skúste porozmýšľať, že čo s nimi. Týmto nepodozrievam vedenie nemocnice v Dolnom Kubíne z tunelovania, ale je to minimálne zaujímavé, čo a ako sa za tieto peniaze kúpia. Od toho istého času už nenakupujem živelne, ale si predtým, ako niečo do ambulancie kúpim, zistím ceny. Tak sa mi podarilo kúpiť k môjmu prístroju rôzne veci,“ a tak ďalej. Ultrazvuk, ktorý ponúkal slovenský predajca. Takže takto sa nakupuje napríklad v žilinskej VÚC-ke. Bol tuná aj pán minister zdravotníctva, nový, ktorého za kauzu kritizoval aj bývalý minister Uhliarik. Uhliarik ale vyzdvihol kauzu košickej záchranky. Tej niekedy šéfoval aj novozvolený minister zdravotníctva. „Mám dôkaz a dávam ho tu, že košická záchranka obstarávala transportný ventilátor za viac ako 45-tisíc eur, dva za viac ako 91-tisíc eur. Podobný prístroj kúpila česká nemocnica za takmer 16-tisíc eur. Výsledkom je megaprovízia okolo 60-tisíc eur,“ priblížil. Toto sú ďalšie megaškandály tejto vlády.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 32 poslancov, 1 proti, 96 sa zdržalo, 2 nehlasovali. Tento návrh sme neschválili.
Susko, Boris, poslanec NR SR (2020-04-22):
Ďakujem pekne za slovo. Pán podpredseda parlamentu, ja takisto musím súhlasiť s tým, čo si povedal, že celé toto programové vyhlásenie vlády je len určitá paralelná realita vzhľadom k tomu, že tento dokument neobsahuje žiadne merateľné kritériá. Ja si neviem predstaviť, ako priebežne ani na konci volebného obdobia bude terajšia vládna moc odpočtovať plnenie úloh z tohto programového vyhlásenia. Na množstve strán tohto dokumentu je, že vláda zváži to a to, vláda zváži tam a to, a to som zvedavý, ako toto chce vláda odpočtovať. Pokiaľ si hovoril o tom, že sa tu zavádzajú nové organizácie, ktoré budú stáť túto krajinu a daňových poplatníkov obrovské peniaze, to je jedna vec, ale je tu aj iná a, by som povedal, nebezpečnejšia vec a to, že sa tu zavádzajú nové „nezávislé“ inštitúcie, ktoré majú suplovať doterajšiu úlohu opozície. To je jeden z odkazov tohto programového vyhlásenia vlády, že už vládu nebude kontrolovať opozícia, ako je to v demokratických krajinách bežné a normálne, ale kvázi nezávislé inštitúcie, ktoré však bude personálne obsadzovať samotná vláda, ako to už ukázali v dnešných dňoch pri obsadzovaní niektorých funkcií, bez výberového konania, napriek tomu, že v programovom vyhlásení vlády sa píše, že chcú profesionalizáciu a transparentný výber tých najlepších kandidátov. Ale oni raz tiež ešte budú v opozícii. Ďakujem pekne. (Potlesk.)
Hort, Milan, podpredseda NR SR (2011-09-13):
Ďalej je prihlásený pán poslanec Počiatek, nech sa páči.
Poliačik, Martin, poslanec NR SR (2013-11-26):
Ďakujem. Pán kolega Přidal, budete sa diviť, ale aj ja žijem len z poslaneckého platu. Ja viem, čo to je. Je to plat, z ktorého sa dá vyžiť. To znamená, ja nemám, nemám vôbec problém s tým, že by ostal na tejto úrovni. Žijem v Bratislave, mám dve malé deti, mám manželku, ktorá je na materskej. To znamená, že naozaj celý príjem našej rodiny je môj poslanecký plat. A áno, vyžiť sa z neho dá. Sú ľudia, ktorí musia vyžiť z podstatne menej peňazí, a ja nemám nič proti tomu, aby sa to zafixovalo ako pevná suma a na nej to ostalo. A, pán kolega Martvoň, mňa veľmi zaujala jedna vec. My keď sme boli spolu v tej relácii na estévéčke, tak vtedy ste boli ešte v tom, že prvýkrát zmrazovala plat vláda Ivety Radičovej, a nazvali ste to aktom planého populizmu. V momente, keď som vás upozornil, že prvýkrát to urobil Fico v dvetisícdeviatom roku, tak ste to zrazu premenovali na akt solidarity s ostatnými ľuďmi. Ja, ja beriem, ja beriem, že vy ste, že, že vy ste, že sa poučíte, ako to je super. Ale až taká, až také salto, ako to je celkom zaujímavé. Pozrite si naschvál ten záznam z tej relácie, že, že či sa mýlim, alebo nie. A čo sa týka toho, že neboli návrhy, ešte raz. Ja som vyzval takto pred rokom, a to si tiež môžte pozrieť v rozprave z parlamentu, aby sa ustanovila skupina prierezovo napriek celým parlamentom, ktorá si sadne na celý zákon o platových pomeroch, zapláta diery, aj čo sa týka výpočtu toho platu a aj aby sa vyrovnala s tým, čo doteraz stojí na Ústavnom súde. A doteraz sa to nestalo. Ďakujem pekne.
Figeľ, Ján, podpredseda NR SR (2014-11-28):
Nech sa páči, Igor Hraško.
Krúpa, Juraj, poslanec NR SR (2020-05-13):
Ďakujem veľmi pekne. Pán predsedajúci, tak dovoľte mi, aby som vystúpil ako spravodajca a predniesol spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Výbor Národnej rady pre obranu a bezpečnosť ako gestorský výbor podáva Národnej rade Slovenskej republiky spoločnú správu výborov Národnej rady Slovenskej republiky. Národná rada uznesením č. 116 z 12. mája 2020 pridelila návrh zákona prostredníctvom skráteného legislatívneho konania na prerokovanie týmto výborom: Ústavnoprávnemu výboru Národnej rady Slovenskej republiky, výboru pre verejnú správu a regionálny rozvoj, výboru pre sociálne veci a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Výbor, ktorým bol vládny návrh zákona pridelený, zaujali nasledovné stanoviská: ústavnoprávny výbor uznesením č. 33 z 13. mája 2020 odporučil Národnej rade vládny návrh zákona schváliť, výbor pre verejnú správu a regionálny rozvoj uznesením č. 17 z 13. mája 2020 odporučil vládny návrh zákona schváliť s pozmeňujúcimi a doplňujúcimi návrhmi a Výbor Národnej rady pre sociálne veci uznesením č. 31 z 12. mája 2020 odporučil vládny návrh zákona schváliť a Výbor Národnej rady pre obranu a bezpečnosť uznesením č. 7 z 13. mája 2020 odporučil Národnej rade vládny návrh zákona schváliť s pozmeňujúcimi a doplňujúcimi návrhmi. Z uznesení výborov Národnej rady vyplývajú tieto pozmeňujúce a doplňujúce návrhy, ktoré sú uvedené pod bodom III spoločnej správy. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1 až 9 hlasovať spoločne a tieto schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor ma určil ako spoločného spravodajcu výborov vystúpiť na schôdzi Národnej rady, predniesť spoločnú správu výborov a odôvodniť návrh a stanovisko gestorského výboru. Spoločná správa výborov Národnej rady bola schválená uznesením Výboru Národnej rady Slovenskej republiky pre obranu a bezpečnosť č. 8 na svojej 6. schôdzi. Pán predsedajúci, skončil som, prosím, otvorte rozpravu. Ďakujem.
P. Paška, predseda NR SR: (2007-10-25):
Ak je všeobecný súhlas na zmenu programu, tak začneme zajtra o 9.00 hodine prerokovaním návrhu zákona o Andrejovi Hlinkovi v druhom čítaní, a potom budeme pokračovať pripomenutím si 100. výročia tragédie v Černovej. Je všeobecný súhlas? (Hlasy z pléna.) Musíme dať hlasovať, zaznelo tam aj nie. Takže hlasujeme. (Hlasovanie). Prítomných 85, všetci boli za. Tento návrh sme schválili. Chcem vás ešte požiadať o všeobecný súhlas, aby sme dnes dokončili bod interpelácie poslancov. Je všeobecný súhlas? Áno. Chcem požiadať o všeobecný súhlas na to, aby vzhľadom na to, že som bol informovaný z gestorského výboru pre zdravotníctvo a informácie o výsledku rokovania výborov o petícii občanov Slovenskej republiky na smerovanie verejného zdravotného poistenia a tým boli splnené podmienky na zaradenie na rokovanie Národnej rady, či je všeobecný súhlas aby sme túto petíciu prerokovali ako prvý bod v pondelok o 9.00 hodine, keďže budeme pokračovať v rokovaní 14. schôdze aj v pondelok. Je všeobecný súhlas? Áno, ďakujem pekne. Takže budeme pokračovať v rokovaní programu. Pán poslanec Rafaj, procedurálny návrh? Už v poriadku. Takže ešte raz zopakujem, na čom sme sa dohodli, dámy a páni. Dokončíme bod interpelácie, potom prerušíme dnešné rokovanie, zajtra ráno 9.00 hodine pokračujeme druhým čítaním o návrhu zákona o Andrejovi Hlinkovi, po ňom budeme prerokúvať bod 100. výročie tragédie v Černovej, pokračujeme potom, ak zajtra, samozrejme, vyjde čas podľa schváleného programu. Pondelok, po prerušení zajtra, budeme pokračovať od 9.00 hodine bodom petícia občanov na smerovanie verejného zdravotného poistenia. Ďakujem pekne. Takže poprosím, teraz budeme pokračovať v bode interpelácie poslancov . Do rozpravy sú ešte prihlásení pán poslanec Andruskó, Fronc, Pásztor a Slafkovský. Je tu pán poslanec? Áno, je tu. Pán poslanec, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-10-19):
Otváram teraz možnosť prihlásiť sa k tomuto bodu do rozpravy ústne. Končím možnosť prihlásiť sa. Prihlásili sa dvaja páni poslanci: pán poslanec Baránik, pán poslanec Dostál. Pán poslanec Baránik, nech sa páči, máte slovo.
B. Bugár, podpredseda NR SR: (2005-05-25):
Vyhlasujem rozpravu o tomto bode programu za skončenú. Pán navrhovateľ, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Pán spravodajca, pristúpime k jednotlivým hlasovaniam. Nech sa páči, môžete uvádzať jednotlivé návrhy, o ktorých potom budeme hlasovať.
P. Paška, predseda NR SR: (2006-12-14):
Keďže ďalšia otázka, ktorá bola vyžrebovaná ako tretia v poradí, bola položená pánom poslancom Zsoltom Simonom a znie: „Vážený pán premiér, pokladáte za čestné a spravodlivé priznať odmeny za rok 2006 aj prednostom Krajských pozemkových úradov, riaditeľom obvodných úradov a prednostom krajských lesných úradov, ktorí boli vymenovaní do funkcie 29. 11. 2006? Uveďte, vymenujte, prosím, aké významné kroky vykonali títo riaditelia za cca 14 dní!“ Pán podpredseda, máte 12 sekúnd.
Bugár, Béla, podpredseda NR SR (2018-06-19):
Nech sa páči, prezentujme sa a hlasujme. (Hlasovanie.) Prítomných 142, za 88, proti 28, zdržalo sa 24 poslancov, 2 nehlasovali. Konštatujem, že návrh sme postúpili do druhého čítania. Nech sa páči.
Grendel, Gábor, podpredseda NR SR (2020-09-29):
S reakciou na faktickú poznámku, pani poslankyňa Tabák.
Pčolinský, Peter, poslanec NR SR (2019-01-29):
Ďakujem pekne. Edo, odpusť, ale my sme mali taký pozmeňovací návrh k rozpočtu, aby sa z kapitoly obrany zrušila jedna stíhačka a tie peniaze za 4,5 milióna euro, aby sa dali na asistentov pre deti, ktoré potrebujú tých asistentov. Ty si povedal, že ty s tým nesúhlasíš, že tie stíhačky sú potrebné. Ja sa pýtam, či 14 stíhačiek je potrebných. Sa bavíme o 
4,5 milióna euro, vtedy to nebol problém, hej, keď išlo o stíhačky. Hovoríte, že nemorálne peniaze, neviem čo, a súhlasím, nie sú to práve najmorálnejšie peniaze. Moja otázka je, čiže štát tieto peniaze nemá chcieť, tak ich necháme organizovaným skupinám, úžerníkom a tak ďalej? Lebo ten čierny hazard tu bude. Hovoril si o online, že začne tu nejaký online. Ale ja mám pocit, že ten online tu funguje aj teraz, len je neregulovaný, je načierno, neodvádza dane a bez registrácie sa tam ktokoľvek môže nalogovať, bez registrácie. Tu sa zavádza registrácia a vďaka môjmu pozmeňováku sa vyžadujú dva doklady totožnosti. A keď si hovoril o tých deťoch, chceš mi povedať, že 15, 16-ročné deti budú robiť bankové prevody na hráčske kontá? No asi ťažko, asi ťažko. Lebo tieto účty zakladajú rodičia a majú ich pod kontrolou rodičia. Dieťa je len disponent. To si treba uvedomiť. Čiže to je trošku taká, taká divná formulácia. A ja sa pýtam, že ako inak chceš zamedziť, aby tieto deti tam nemohli chodiť? Jedna vec. A tá online reklama. Veď teraz je v kuse zaplavený Facebook, Instagram tými reklamami. Ja sa pýtam, ako chcete zakázať Facebook a Instagram? Ideme tu, ideme tu teraz cenzurovať sociálne siete ako v Číne alebo... (Prerušenie vystúpenia časomerom.)
Šimečka, Michal, podpredseda NR SR (2024-06-13):
Ďakujem veľmi pekne. V reakcii na vaše vystúpenie budú dve faktické poznámky. Ako prvý pán poslanec Dvořák.
B. Bugár, podpredseda NR SR: (2006-04-20):
(Hlasovanie.) Prítomných 112, proti 31, zdržalo sa 79, nehlasovali 2. Konštatujem, že bod 10 sme neschválili. Bod 12, nech sa páči. Ľ. Lintner, poslanec: Áno, dajte hlasovať, prosím vás, o bode 12, len je to účinnosť zákona. Upozorňujem, že spoločný spravodajca dal pozmeňujúci návrh, ktorý ustanovuje novú účinnosť zákona.
Danko, Andrej, podpredseda NR SR (2023-11-23):
17. Pán poslanec Grendel.
B. Bugár, podpredseda NR SR: (2001-12-18):
Mali by sme pristúpiť k ďalšiemu bodu, ktorým je druhé čítanie o návrhu poslancov Benkovského a Rusnáka na vydanie zákona o poskytnutie jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 (tlač 1204), ale ešte nie je hotová spoločná správa. Gestorský Ústavnoprávny výbor Národnej rady Slovenskej republiky bude o tomto návrhu rokovať až v stredu ráno. Preto pristúpime k ďalšiemu bodu, a to k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 282/1993 Z. z. o zmiernení niektorých majetkových krívd spôsobených cirkvám a náboženským spoločnostiam . Návrh zákona ste dostali pred prvým čítaním ako tlač 1182 a spoločnú správu máte v tlači 1182a. Za skupinu poslancov návrh zákona odôvodní pán poslanec Peter Muránsky. Nech sa páči.
Brisudová, Martina, poslankyňa NR SR (2020-05-15):
Ďakujem pekne za slovo. Spomínam si, že ambíciou vzniku úradu detského ombudsmana v roku 2015 bolo aj to, aby sme sa vyhli takým tragickým prípadom, ako bol už dávnejšie medializovaný prípad utýranej Lucky. Mnohí z nás si vtedy predstavovali, že na pozícii ochrancu práv detí bude človek s vysokými odbornými a morálnymi kvalitami, empatický, ktorý bude mať v prvom rade na srdci dodržiavanie práv dieťaťa. Napokon sa ňou stala pani Tomanová, ktorá krátko po zvolení povedala, že si dá záležať na tom, aby bol na prvom mieste vypočutý hlas detí. Avšak každú z jej predkladaných správ podrobujú poslanci v parlamente kritike, napríklad v súvislosti s nahrávkami a odporúčaním na advokáta, o ktorých pred chvíľou detailne informoval pán poslanec Dostál, alebo kontaktmi pani ombudsmanky na Ústavný súd či medializovanou kauzou „Čistý deň“ a ďalšími. Tieto, ale aj ostatné prípady naznačujú, že dôvera v tento úrad je silne naštrbená a ja začínam pochybovať o tom, či činnosť v prospech detí v našej spoločnosti je v rukách tej správnej osoby. Ďakujem pekne.
Číž, Miroslav, podpredseda NR SR (2015-04-21):
Ďakujem pekne, pán poslanec. Kým dám slovo ďalšiemu rečníkovi v rozprave, predsa len mi dovoľte ako riadiacemu schôdze jednu malú poznámku povedať. Kolegyne, kolegovia, prerokovávame návrh vlády na skrátené legislatívne konanie. To znamená, ešte nerokujeme o predloženom návrhu zákona. Máme v rozprave posudzovať predovšetkým podmienky, či sú alebo nie sú pre skrátené konanie alebo teda návrh zákona sa má prerokovať v riadnom konaní. Hneď ako schválime zákon s tým, že ho môžeme prerokúvať v skrátenom konaní, potom nasleduje prvé čítanie, v rámci ktorého možno uvádzať všetky okolnosti, ktoré sa dotýkajú obsahu zákona. Ak budeme dodržiavať tieto ustanovenia rokovacieho poriadku zracionalizujeme konanie. Ďakujem za pochopenie pre túto poznámku. Majú faktické poznámky pán Kaník a Martvoň. Uzatváram možnosť prihlásiť sa s faktickou poznámkou. Slovo pán poslanec Kaník.
Vážny, Ľubomír, podpredseda vlády SR pre investície (2015-11-12):
Pár slovami. Pán poslanec, migračný úrad Slovenskej republiky, ktorý je v gescii ministerstva vnútra, funguje, robí aj určitú selekciu medzi mimovládnymi organizáciami. Slovenská vláda podporuje vytypované a zmysluplné neziskové organizácie, ktoré sa naozaj snažia výrazne v tejto téme pomáhať. To, či by mala vzniknúť ďalšia komisia, je to na zamyslenie. Môžeme sa nad tým zamyslieť, ale najprv by sme museli sa zamyslieť nad tým, či migračný úrad robí svoju prácu zle. Ja mám ten pocit, že zatiaľ ju robí dobre. Ale nemáme problém, prehodnotíme to, že či má význam a účel ešte nejakú komisiu, ktorá bude spolupracovať s migračným úradom pri týchto témach. Čo sa týka volebnej kampane, odznelo to už viackrát, určite ani SMER – sociálna demokracia, ani nikto z členov vlády nespôsobil túto migračnú krízu alebo túto utečeneckú vlnu imigrantov do Európy a na Slovensko. Čiže spájať to s nejakými predvolebnými aktivitami SMER-u je kontraproduktívne. Ďakujem. (Potlesk.)